הזיכרון שלכם בבעיה? נסו לתרגל יוגה. מחקר אמריקני מצא כי תרגול של האתה יוגה (Hatha Yoga) - שלוש פעמים בשבוע במשך 8 שבועות, משפר באופן דרמטי יכולות קוגניטיביות כמו זיכרון, ביצוע מטלות מחשבתיות כמו פתרון בעיות ואת מהירות הפעולות הללו.
החוקרים בדקו יותר מ-100 איש בין הגילאים 55-79, ביניהם 61 עסקו ביוגה, והשאר בתרגילים של מתיחות ותרגילי כושר. לאחר 8 שבועות, הקבוצה שעסקה ביוגה הראתה שיפור דרמטי בתפקודיים כמו זיכרון (שיחזור מידע), פתרון בעיות וחשיבה יצירתית לעומת התקופה שלפני התחלת האימון.
בקבוצה השנייה לא נרשם שיפור משמעותי בביצוע המטלות לעומת התקופה של לפני התחלת ביצוע תרגילי הכושר. שאר המשתנים כמו גיל, מין, מצב סוציו אקונומי ופקטורים דמוגרפיים נוספים היו זהים.
האתה יוגה היא שיטה המתמקדת בחיזוק הגוף באמצעות תרגול של תנוחות הגוף השונות, המעניקות עיסוי ומתיחה לכל איברי הגוף החיצוניים והפנימיים כאחד.
המחקר מצביע על כך כי תרגול בהאתה יוגה דורש מיקוד וריכוז רב כדי לבצע את התרגילים הגורמים לשליטה בגוף ולנשימה בקצב קבוע. עורך המחקר מסביר כי הריכוז והמיקוד הנדרשים, מוצאים את דרכם גם מחוץ לשיעור, וזה מה שגורם לשיפור הדרמטי בתיפקודים הקוגניטייבים.